МЕТЕОРОЛОГИЧНА ПРОГНОЗА
за 07.10.2025 г.
НИМХ-МОСВ:
През следващото денонощие ще се задържи облачно. Продължителни и значителни валежи от дъжд ще има в източните и северните райони от страната. Утре в югозападните и южните централни части от страната валежите ще отслабнат, но с прекъсване все още на места ще превалява дъжд. Ще духа умерен и временно силен вятър от запад-северозапад, а в североизточните райони – от север-североизток. Минималните температури ще бъдат между 6° и 11°, за София – около 8°, максималните - между 10° и 15°, за София – около 10°.
В планините ще бъде облачно. В масивите на Югозападна България с прекъсване ще вали дъжд, в местата над 1800 метра надморска височина - сняг. По-значителни и продължителни ще бъдат валежите по Стара планина и Странджа. Ще духа силен вятър от север-северозапад, а по най-високите части – от север-североизток. Максималната температура на височина 1200 метра ще бъде около 8°, на 2000 метра – около 0°.

По Черноморието ще бъде облачно с продължителни и значителни по количество валежи. Ще духа умерен и силен северозападен вятър, а по Северното Черноморие – от север-североизток. Максималните температури ще бъдат между 14° и 19°. Температурата на морската вода е от 18°-19° по Северното Черноморие до 20°-21° по Южното. Вълнението на морето ще бъде около 3 бала.

За 07.10.2025 г. НИМХ-МОСВ издава предупреждение за значителни валежи от дъжд както следва:

- първа степен (жълт код) за дъжд с количества от 20 до 35 л/кв.м. в 5 области в страната (Видин, Пловдив, Смолян, Софийска и Стара Загора);

- втора степен (оранжев код) за дъжд с количества от 35 до 65 л/кв.м. в 10 области в страната (Велико Търново, Враца, Габрово, Кърджали, Ловеч, Монтана, Плевен, Русе, Сливен, Хасково);

- трета степен (червен код) за дъжд с количества над 65 л/кв.м. в 8 области в страната (Бургас, Варна, Добрич, Разград, Силистра, Търговище, Шумен и Ямбол).
Карта на прогнозираните опасни явления в Р България за 07.10.2025 г.:

Карта на прогнозните количества за 24-часов валеж за 07.10.2025 г.:

Метеорологична прогноза от МЦ на ВВС за 07.10.2025 г.

От северозапад на югоизток през страната ще премине бърз студен атмосферен фронт.

Явления: ще се развива купеста до купесто-дъждовна облачност. Превалявания от дъжд ще има преди пладне - на места в Западна и Централна България, а след пладне в източните райони. По-интензивни и придружени от гръмотевици ще са валежите в североизточните и планинските райони. 

Количество на валежа: 2-5 л./кв.м., на места в североизточните райони – до 10 л./кв.м., а в планинските до 10-20 л./кв.м.

Вятър: от югоизток-юг, 1-4 м/с, но с преминаването на фронта, вятърът ще се ориентира от запад-северозапад, 5-8 м/с, в северните и планински райони – с пориви до 12-15 м/с.

Минимални температури: между 12 и 17 градуса.

Максимални температури: между 23 и 28 градуса.

ХИДРОЛОГИЧНА ПРОГНОЗА

На основа на метеорологичната прогноза, обработената хидрологична информация и моделираните водни количества от НИМХ:

Дунавски басейн: Днес (06.10) и през следващите два дни в резултат на валежи, ще има повишения на речните нива в басейна. Значителни повишения се очакват през нощта срещу 07 и на 07.10 на реките Янтра, Русенски Лом и добруджанските реки. На 09.10 речните нива ще се понижават.

Черноморски басейн: В резултат на валежи от следобедните часове днес (06.10) и утре ще има повишения на речните нива в целия басейн. Значителни ще бъдат те през нощта срещу 07.10 и в сутрешните часове на 07.10 във водосборите на реките Батова, Провадийска, Камчия, Двойница, Ахелой и реките южно от гр. Бургас. На 08.10 през деня речните нива временно ще се понижават, като в резултат на валежи, в следобедните и вечерните часове, се очакват нови повишения в целия басейн. На 09.10 речните нива ще се понижават. 

Източнобеломорски басейн: Днес (06.10) и утре, в резултат на валежи, ще има повишения на речните нива в целия басейн. Значителни ще бъдат от вечерните часове на 06.10 до сутрешните часове на 07.10 в горните и средните части от водосбора на р. Тунджа, в средните и долните части от водосбора на р. Марица и във водосбора на р. Арда (и притока ѝ р. Върбица и р. Крумовица). На 08 и 09.10 речните нива в по-голяма част от басейна ще се понижават, като в резултат на оттичане ще има повишения в долните течения на р. Тунджа и р. Марица. 

Системата за ранно предупреждение Maritsa Floodguard прогнозира, че водните нива на р. Сазлийка при гр. Гълъбово ще преминат жълтия праг за предупреждение през нощта на 06 срещу 07.10.

Западнобеломорски басейн: Днес (06.10) и утре, в резултат на валежи, ще има повишения на речните нива в басейна. На 08 и 09.10 нивата на реките в басейна ще се понижават. Водните количества ще бъдат под праговете за внимание.
*В направените прогнози не се отчита работата и ретензионната способност на хидротехническите съоръжения.

